På slutten av steinalderen dukket det opp et nytt menneskeskapt materiale – bronse, en legering av metallene kobber (ca. 90 %) og tinn.
Det varte ikke lenge før gyllenbrune bronsevåpen danket ut de betydelig dårligere våpnene av stein og bein.
En ny tidsalder, bronsealderen, hadde entret scenen – rundt 3500 f.Kr. i Midtøsten og rundt 2000 f.Kr. i Nord-Europa.
Bronsealderens mennesker utvekslet varer over store avstander, og toppstyrte krigerhærer kjempet om ressursene.
Før man kom til år 500 f.Kr hadde nord-europeerne også tilegnet seg den neste nyvinningen fra Midtøsten – jernsmiing – og bronsealderen gled over i jernalderen.